Document ID: 31986R3157

KOMISIJAS REGULA (EEK) Nr. 3157/86
(1986.gada 16. oktobris),
ar kuru groza Regulu (EEK) Nr. 3143/85 par tāda intervences sviesta pārdošanu par pazeminātām cenām, kas iebiezināta sviesta veidā paredzēts tiešam patēriņam
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju1, kurā jaunākie grozījumi izdarīti ar Regulu (EEK) Nr. 1335/862, un jo īpaši tās 6. panta 7. punktu,
tā kā ar Komisijas Regulu (EEK) Nr. 3143/853, kurā jaunākie grozījumi izdarīti ar Regulu (EEK) Nr. 2889/864, ievieš shēmu intervences sviesta, kas iebiezināta sviesta veidā paredzēts tiešam patēriņam, pārdošanai par pazeminātām cenām;
tā kā, lai panāktu lielāka iebiezinātā sviesta daudzuma realizāciju, sviesta cenas samazinājuma summa, kas noteikta Regulas (EEK) Nr. 3143/85 2. panta 1. punktā, jāpalielina, un attiecīgi jāpielāgo pārstrādes nodrošinājuma summa, kas minēta 4. pantā;
tā kā pieredze rāda, ka jāprecizē daži Regulas (EEK) Nr. 3143/85 noteikumi attiecībā uz pārraudzību, lai visu mazumtirdzniecības nozari, neatkarīgi no tās struktūras, izslēgtu no kontroļu piemērošanas jomas; tā kā minētās regulas 7. panta 3. punkta nosacījumi būtu jāpaplašina, lai tie attiektos uz mazumtirdzniecības pārdošanas uzņēmumiem, un tie būtu jāpiemēro no minētās regulas spēkā stāšanās dienas;
tā kā ar Komisijas Regulu (EEK) Nr. 1152/865, kurā jaunākie grozījumi izdarīti ar Regulu (EEK) Nr. 2385/866, ir ieviesti noteikumi iebiezināta sviesta, kas paredzēts tiešam patēriņam, reklāmas un patēriņa veicināšanas pasākumiem; tā kā pieredze rāda, ka minētie pasākumi ir jāpastiprina, lai uzlabotu šā produkta izplatīšanu; tā kā vairāk ir vēlams sekmēt, lai attiecīgie uzņēmēji popularizē savu produktu, nevis pilnā apjomā piemērot intervences sviesta pārdošanas cenas samazinājumu mazumtirdzniecības nozarē; tā kā Regulas (EEK) Nr. 3143/85 8. pantā minētā prasība jāatceļ, vienlaikus prasot, lai dalībvalstis periodiski ziņo Komisijai par faktiski piemērotajām iebiezinātā sviesta mazumtirdzniecības cenām;
tā kā saskaņā ar 9. panta 5. punkta pirmo daļu pierādījumi, kas vajadzīgi, lai atbrīvotu pārstrādes nodrošinājumu, jāiesniedz divpadsmit mēnešos pēc līguma noslēgšanas dienas; tā kā administratīvu grūtību dēļ minētais termiņš jāpagarina līdz astoņpadsmit mēnešiem;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 3143/85 groza šādi.
1. Summu "ECU 243' 2. panta 1. punktā aizstāj ar summu "ECU 263".
2. Summu "ECU 253' 2. panta 4. punktā aizstāj ar summu "ECU 273".
3. Regulas 7. panta 3. punktu papildina ar šādu tekstu:
"vai mazumtirdzniecības izplatīšanas uzņēmumi."
4. Regulas 8. pantu svītro.
5. Regulas 9. panta 5. punktā vārdus "divpadsmit mēneši" aizstāj ar vārdiem "astoņpadsmit mēneši".
6. Regulas 10. pantu aizstāj ar šādu:
"10. pants
Dalībvalstis paziņo Komisijai:
- katras nedēļas otrdienā - pārdotā sviesta daudzumu, atsevišķi norādot sviesta daudzumus, ko paredzēts pārstrādāt citā dalībvalstī,
- katra ceturkšņa sākumā - iepriekšējā ceturksnī reģistrētās iebiezinātā sviesta mazumtirdzniecības cenas."
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Tomēr šīs regulas 1. panta 3. punktu piemēro no 1985. gada 25. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1986. gada 16. oktobrī

Labels: 12
3
17
19